**Forslag til reguleringsbestemmelser –**

**Statlig reguleringsplan for politiets nasjonale beredskaps-senter, Taraldrud i Ski kommune (gnr. 105/bnr. 1, m.fl.)**

# Planens formål

Formålet med reguleringsplanen er å legge til rette for utbygging av politiets nasjonale beredskapssenter og samtidig sikre viktige natur- og friluftsverdier i planområdet.

# Avgrensning

Det regulerte området er vist på plankart merket plan-ID NO 201701 datert 22.06.2017.

Reguleringsplanen gjelder for følgende vertikalnivåer:

* På grunnen (nivå 2)
* Over grunnen (nivå 3)

# Fellesbestemmelser for hele planområdet

## Miljøoppfølging

Miljøoppfølgingsplanen (vedlegg nr. 15, 19.07.2017), skal legges til grunn for detaljprosjektering, byggeprosess og driftsfasen.

## Tiltak for sikring mot forurensning i grunnen

Det skal gjennomføres tiltak som sikrer at lagring og påfylling av drivstoff, oljer og kjemikalier kan skje på en slik måte at det ikke er fare for lekkasje ut i grunnen.

Det skal gjennomføres tiltak som sikrer at det ikke oppstår avrenning eller utlekking til Snipetjernsvassdraget fra områder hvor det kan være rester etter sprengstoff eller ammunisjon.

## Overvannshåndtering

Overvann skal håndteres lokalt, slik at avrenning til Snipetjern ikke endres i omfang.

Tiltak skal etableres for å hindre forurensning av grunnvann eller vassdrag.

Flomveier skal holdes åpne.

Kravene gjelder både for anleggsperioden og ved drift av det ferdige anlegget.

## Massehåndtering

Matjord skal tas vare på i anleggsperioden og primært tilføres jordbruksarealer med behov for jordforbedringstiltak utenfor planområdet. Matjord skal for øvrig benyttes ved istandsetting av arealer ved fullført anlegg.

## Støy

Retningslinje for behandling av støy i arealplanleggingen T-1442/2016 – tabell 3, samt veileder M128/2014, skal gjøres gjeldende for støyende aktiviteter ved anlegget og for dimensjonering av støyreduserende tiltak. Boliger eller annen støyfølsom bebyggelse skal ikke utsettes for støy over grenseverdiene i tabell 3. Grenseverdiene for skytebaner skal også gjelde for eksplosiver. Beregning av støy fra eksplosiver skal metodisk utføres slik det er gjort i konsekvensutredning om støy.

I anleggsperioden skal grenseverdier i Retningslinje for behandling av støy i arealplanleggingen T-1442/2016 – tabell 4 og 5 gjøres gjeldende.

Helikoptre skal normalt følge de inn- og utflygingstraseene som er lagt til grunn for konsesjon etter Luftfartsloven.

Tidsbegrensninger for støyende virksomhet

Støy fra utendørs skyting og øvelser tillates kun på hverdager (mandag-fredag) mellom kl. 07.00 og 19.00. I tillegg tillates støy fra utendørs skyting og øvelser mellom kl. 19.00 og 23.00 én fast dag (mandag-torsdag) pr måned.

## Kulturminner

Dersom det i forbindelse med tiltak påtreffes automatisk fredete kulturminner, skal kulturminnemyndigheten varsles med det samme og arbeidet stanses i den utstrekning det kan berøre kulturminnet, jf. Lov om kulturminner § 8.

## Dokumentasjonskrav

### Krav i forbindelse med rammetillatelse

#### Rammeplan for teknisk infrastruktur

Ved søknad om rammetillatelse skal det foreligge en rammeplan for teknisk infrastruktur. Planen skal dokumentere løsninger for avløp, vann- og el- forsyning. Vannforsyning skal inkludere kapasitet for brannslokking.

#### Supplerende geoteknisk kartlegging

Ved søknad om rammetillatelse skal det fremlegges dokumentasjon på at supplerende geoteknisk kartlegging av området er gjennomført.

#### Utomhusplan

Ved søknad om rammetillatelse skal det innsendes en utomhusplan i målestokk 1:500 for anlegget og friluftsområdet LF2, utformet etter prinsipper vist på illustrasjonsplan datert 12.07.2017. Planen skal utarbeides med vekt på funksjonelle og estetisk gode løsninger og hensyn til nærliggende natur- og friluftsområder. Utomhusplanen skal vise eksisterende terreng, planlagt terreng og beplantning, organisering av bebyggelse, driftsarealer, interne veier, parkeringsplasser, gangarealer, gjerder og porter.

### Krav i forbindelse med igangsettingstillatelse

#### Plan for overvannshåndtering

Ved søknad om igangsettingstillatelse skal det foreligge plan for overvannshåndtering både for anleggsfasen og for driftsfasen, jf. krav i pkt. 3.3.

#### Plan for anleggsvirksomheten

Ved søknad om igangsettingstillatelse skal det foreligge en plan for anleggsvirksomheten som gjør rede for:

* Beskrivelse av rekkefølge for gjennomføring av anleggsvirksomheten.
* Riggplan.
* Beskrivelse av omfang av anleggstrafikk, parkering og kjøreruter inn og ut av anlegget.
* Beskrivelse av hvordan turveier skal opprettholdes eller omlegges i anleggsperioden, med nødvendige trafikksikkerhetstiltak.
* Massehåndteringsplan som redegjør for håndtering av rene og eventuelt forurensede overskuddsmasser.
* Redegjørelse for og beregning av støy som følge av anleggsvirksomheten.
* Redegjørelse for tiltak som skal begrense spredning av støv som følge av anleggsvirksomheten.
* Beskrivelse av tiltak som skal gjennomføres for å hindre forurensende utslipp til vassdrag og grunn.
* Plan som viser naturområder og verdifull vegetasjon som skal beskyttes særskilt i anleggsperioden.
* Risiko- og sårbarhetsanalyse for anleggsfasen.
* Beskrivelse av hvordan naboer, skoler, barnehager og andre relevante skal informeres i anleggsperioden.

# Bestemmelser til arealformål

## Bebyggelse og anlegg (§ 12-5 nr. 1)

Vertikalnivå 2 (på grunnen) reguleres til følgende formål:

### Annen offentlig eller privat tjenesteyting – Beredskapssenter – BAT1-4

I området tillates oppført anlegg for politiets nasjonale beredskapssenter med tilhørende helikopterplass, skytebaner, anlegg for utendørs trening, og lager for sprengstoff.

Innenfor 100 meter byggegrense langs E6 tillates helikopterplass, skytebane, tiltak for skjerming mot innsyn og perimetersikring med gjerde, overvåkningsfunksjoner og inspeksjonsvei. Disse tiltakene må avklares med Statens vegvesen.

Tillatt bruksareal BRA skal ikke overstige 45 000 m2. Arealer under terreng inngår ikke i beregningsgrunnlaget. Bruksarealet skal beregnes uten tillegg for tenkte plan.

Det tillates oppført gjerde rundt beredskapssenteret. Inngjerdingen skal utformes i henhold til de sikkerhetskrav som til enhver tid settes for beredskapssenteret.

Tiltak kan ikke oppføres slik at de kommer i konflikt med helikopterplassens inn- og utflygingsflater eller sideflater.

Bygninger og anlegg skal utformes i samsvar med prinsippene i illustrasjonsplan datert 12.07.2017.

Felt BAT er inndelt i 4 soner: BAT1 – BAT4.

#### BAT1:

Innenfor felt BAT1 kan det oppføres bygninger og anlegg for politiets nasjonale beredskapssenter, med unntak av utendørs skytebane, øvingsområde for strid i bebygd område, skytehus og helikopterplass.

Bebyggelsens mønehøyde skal ikke overstige kote +165. Tekniske tårn eller master tillates med høyde inntil kote +176.

#### BAT2:

Innenfor felt BAT2 kan det kun anlegges helikopterplass med tilhørende driftstekniske funksjoner.

#### BAT3:

Innenfor felt BAT3 kan det anlegges utendørs skytebaner på henholdsvis 200 meter, 100 meter og 50 meter, og øvingsområde for strid i bebygd område, skytehus og arealer for utendørs trening. Øvrige bygninger og anlegg, med unntak av helikopterplass, tillates innenfor feltet. Bebyggelsens mønehøyde skal ikke overstige kote +155. Tårn og tekniske konstruksjoner tillates med mønehøyde på inntil kote +165.

Utendørs 200 meter og 100 meter skytebaner skal anlegges med skyteretning mot sør til sørøst og utendørs 50 meter skytebane skal anlegges med skyteretninger mot nord-øst til sør-øst.

Innenfor felt BAT3 skal det etableres støyreduserende tiltak iht. prinsipper vist på illustrasjonsplan datert 12.07.2017. Støytiltakene skal omfatte:

* På 200-meter skytebane skal det etableres støydempet standplass i tunge materialer med tett bakvegg, tette sidevegger og tak som stikker minimum 4 meter frem foran skytterne. I frembygget foran skytterne skal det være minst 3,5 meter lange støydempende båsvegger for hver andre skytter.
* På 100-meter skytebane skal det etableres støydempet standplass i tunge materialer med tett bakvegg, tette sidevegger og tak som stikker minimum 2,5 meter frem foran skytterne.
* Det skal etableres støyvoll og/eller skjerm rundt skytebanene.
* På 200- og 100-meter skytebane skal støyskjerming mot vest utføres med minimum høyde 8 meter over ferdig planert terreng på 200-meterbanen.
* På 50-meter skytebane skal støyskjerming mot nord utføres med minimum høyde 12 meter over ferdig planert terreng på skytebanen. Øvrig støyskjerming rundt 50-meterbanen skal utføres med minimum høyde 10 meter over ferdig planert terreng på skytebanen.
* Ved øvingsområde for strid i bebygd område skal støyskjerming mot vest utføres med minimum høyde 10 meter over ferdig planert terreng i øvingsområdet.
* Ved skytehus skal støyskjerming mot øst utføres med minimum høyde 12 meter over ferdig planert terreng utenfor skytehuset.
* Det tillates anvendt eksplosiver på østvendt fasade på skytehuset. Denne fasaden skal være inntrukket og ha støydempende skjermvegg mot nord.
* Lydabsorberende materialer skal anvendes på:
	+ Støyskjermer.
	+ Bygninger i øvingsområde for strid i bebygd område.
	+ Fasader på innendørs skytebane og skytehus som vender mot øvingsområde for strid i bebygd område.

#### BAT4:

Innenfor felt BAT4 kan det anlegges utrykningsvei med tilhørende bommer, porter og inngjerding. Byggeplan for utrykningsvei skal godkjennes av Statens vegvesen.

## Samferdselsanlegg og teknisk infrastruktur (§ 12-5 nr. 2)

Vertikalnivå 2 (på grunnen) reguleres til følgende formål:

### Kjøreveg - SKV

Atkomstveg SKV skal opparbeides fra Taraldrudkrysset til beredskapssenteret som vist på reguleringsplanen. Byggeplan skal godkjennes av Statens vegvesen.

### Gang- og sykkelveg – SGS

Det skal etableres offentlig gang- og sykkelveg fra beredskapssenteret til plangrense i syd.

## Grøn**nstruktur (§ 1**2-5 nr. 3)

Vertikalnivå 2 (på grunnen) reguleres til følgende formål:

### Turveg – GT

Offentlig turveg opparbeides med grusdekke i 4 m bredde og 1 m forsterket sideareal.

Vertikalnivå 3 (over grunnen) reguleres til følgende formål:

### Turveg – GT\_B

Offentlig turveg på bru over atkomstveg SKV. Turveg på bru skal ha fri bredde på minimum 4 meter.

## Landbruks-, na**tur- og friluftsformål samt reindri**ft (§ 12-5 nr. 5)

Vertikalnivå 2 (på grunnen) reguleres til følgende formål:

### Friluftsformål – LF1-2

Området skal beholde sin naturkarakter og skal være åpent for allmenheten.

Oppføring av bygninger eller anlegg er ikke tillatt.

Istandsetting av områder som berøres i anleggsperioden for beredskapssenteret skal utføres etter prinsipper om naturlig revegetering.

#### LF1:

Det tillates oppført gjerde inntil 10 meter fra faresone høyspenningsanlegg H370 for å redusere innsyn mot beredskapssenteret. Gjerdet skal utformes som viltgjerde, slik at det erstatter eksisterende viltgjerde langs E6 på strekningen. Ved oppføring av nytt gjerde, skal eksisterende viltgjerde fjernes.

#### LF2:

Kantvegetasjon langs vassdraget skal bevares eller reetableres.

### Naturvern – LN

Området inneholder en svært viktig (A) naturtypelokalitet og skal utvikle seg urørt.

## Bruk og vern av **sjø og vassdrag med tilhørende strandsone (§ 12-**5 nr. 6)

Vertikalnivå 2 (på grunnen) reguleres til følgende formål:

### Naturområde i sjø og vassdrag

Området inneholder en svært viktig (A) naturtypelokalitet og skal utvikle seg urørt.

# Bestemmelser til hensynssoner (§§ 12-6, 12-7 og 11-8)

## Sikrings-, støy- og faresoner (§ 11-8 a)

### Andre sikringssoner (sone for å hindre innsyn og hogst) – H190

I sikringssonen tillates hogst og skjøtsel av skogen bare etter avtale med Politiets nasjonale beredskapssenter.

Telting og varig opphold tillates ikke.

Politiet kan ved særskilte behov avstenge området for publikum for kortere perioder.

### Flomfare – H320

Bygninger og anlegg innenfor faresonen skal sikres mot flom. Gulv i bygninger, samt anlegg, veier og parkering skal ligge på minimum kote +135,5.

### Høyspenningsanlegg (inkl. høyspentkabel) – H370

Anleggsarbeid og tilplanting innenfor sonen kan ikke gjennomføres uten tillatelse fra linjeeier (Statnett).

Vei og gjerde som anlegges innenfor sonen, skal overholde kravene til fri høyde i Forskrift for elektriske forsyningsanlegg, tabell 6-2.

## Særlige hensyn til landbruk, reindrift, friluftsliv, grønnstruktur, landskap eller bevaring av naturmiljø eller kulturmiljø (§ 11-8 c)

### Hensyn landskap – H550\_1-2

#### H550\_1:

Tiltak innenfor hensynssonen som bryter det sammenhengende vegetasjonsbeltet tillates ikke. Skjøtsel av skogen tillates.

#### H550\_2:

Kantvegetasjon langs vassdraget skal bevares eller reetableres.

### Bevaring naturmiljø – H560\_1-2

I hensynssoner for bevaring av naturmiljø skal terreng og vegetasjon bevares.

### Bevaring kulturmiljø – H570\_1-2

#### H570\_1:

Eksisterende bebyggelse ved Taraldrudhytten tillates revet, men tuften etter låven skal bevares som kulturminne. Ved søknad om riving skal det redegjøres for hvordan riving planlegges gjennomført, slik at tuften blir bevart. Det skal også foreligge kulturminnefaglig dokumentasjon av bygningen.

#### H570\_2:

Minnestein etter aktiviteter under 2. verdenskrig skal fortrinnsvis bli stående. Dersom det er nødvendig å fjerne minnesteinen, skal den plasseres på annet egnet sted. Restene etter det tidligere våpenlageret skal fortrinnsvis bevares som kulturminne. Dersom det er nødvending å fjerne det, skal det utarbeides kulturminnefaglig dokumentasjon.

## Båndlagte områder eller båndlegging i påvente av vedtak (§ 11-8 d)

### Båndlegging etter lov om kulturminner – H730

Området er båndlagt etter lov om kulturminner og er underlagt denne lovens bestemmelser.

# Bestemmelser til bestemmelsesområder (§ 12-7)

## Erstatningsdam (område #1)

## Bestemmelsesområde #1 omfatter en gårdsdam (naturtypelokalitet B). Dammen skal fortrinnsvis bevares. Dersom dammen ikke kan bevares, skal det anlegges erstatningsdam innenfor hensynssone H560\_1.

## Kulturminner som forutsettes fjernet (område #2-7)

Bestemmelsesområde #2 – 7 omfatter automatisk fredede kulturminner. Akershus fylkeskommune har etter delegasjon gitt dispensasjon etter kulturminnelovens § 4 til å fjerne kulturminnene.

## Kulturminner som skal flyttes (område #8)

Bestemmelsesområde #8 omfatter bevaringsverdig våningshus ved Taraldrud søndre og stabbur ved Taraldrud nordre. Bygningene skal flyttes ut av planområdet.

## Kulturminner som kan rives (område #9)

## Bestemmelsesområde #9 omfatter driftsbygning bestående av fjøs, låve, stall og vedskjul på Taraldrud søndre. Driftsbygningen tillates revet. Før det kan gis igangsettingstillatelse for riving, skal det foreligge kulturminnefaglig dokumentasjon av bygningen.

# Rekkefølgebestemmelser

## Før igangsettingstillatelse (felt BAT)

#### Sikring av vilt

Før det gis igangsettingstillatelse for tiltak ved beredskapssenteret, skal tiltak for sikring av vilt være gjennomført.

## Før bebyggelse tas i bruk (felt BAT)

#### Etablering av turvei

Før det gis brukstillatelse, skal regulert turvei GT og GT\_B være opparbeidet.

#### Etablering av gang- og sykkelvei

Før det gis brukstillatelse, skal regulert gang- og sykkelvei SGS være opparbeidet.

#### Istandsetting av friluftsområde

Før det gis brukstillatelse, skal friluftsområdet LF2 være istandsatt og beplantet i samsvar med utomhusplan, jf. pkt. 3.7.1. Ved eventuell brukstillatelse i vinterhalvåret kan arealene ferdigstilles i løpet av påfølgende sommer.

## Rekkefølge i tid

#### Anleggstrafikk

Når atkomst fra Taraldrudkrysset er etablert, skal Fløisbonnveien ikke benyttes som atkomst for anleggstrafikk. Det skal ikke fraktes masser ut av anlegget på Fløisbonnveien.